open-index/open-wikipedia-markdown huggingface dataset:
Hubert-Pascal Ameilhon

**Hubert-Pascal Ameilhon** (født 7. april 1730 i Paris, død 1811) var en fransk historiker, bibliotekar og egyptolog.

He arbeidet først ved Bibliothèque historique de la ville de Paris, Paris bys historiske bibliotek. I 1766 publiserte han historien om handel og sjøfart i ptolemeernes Egypt, et arbeid han fikk rosende omtale for av Académie des Inscriptions et Belles-Lettres; han ble medlem av akademiet i 1786. Han fullførte flerbinds verket *Histoire du Bas-Empire*, historien om det seine romerrike og tidlig middelalder Europa, som ikke var fullført av Charles Le Beau. Han fortsatte arbeidet til Gabriel de La Porte du Theil og gjorde den første oversettelsen (til latin og fransk) som ble publisert av den greske inskripsjonen på Rosettasteinen: denne ble publisert i 1803.

Han sørget for at opp mot 800 000 trykte bøker ble reddet da de var truet av ødeleggelse i de første årene av den franske revolusjon. Mange av bøkene kom inn i samlingene til Bibliothèque de l'Arsenal, hvor han ble direktør i 1799. 

## Hoved verk
* *Histoire du commerce et de la navigation des Égyptiens, sous le Règne des Ptolémées* (1766)
* *Histoire du Bas-Empire en commençant à Constantin le Grand par Charles Le Beau* (vols 22-29, 1781-1817)
* *[[Éclaircissements sur l'inscription grecque du monument trouvé à Rosette]]* (1803)

## Referanser


## Bibliografi
* Hélène Dufresne, *Érudition et esprit public au XVIIIe siècle: le bibliothécaire Hubert-Pascal Ameilhon (1730–1811)*. Paris: Nizet, 1962
Dona nobis pacem (Vaughan Williams)

**Dona nobis pacem** (norsk: Gi oss fred) er en kantate komponert av Ralph Vaughan Williams i 1936. Den ble urfremført 2. oktober samme år. Verket var et bestillingsverk til hundreårsjubileet for Huddersfield Choral Society. Verket utgjør en innstendig oppfordring til fred, gjennom tekster som refererer til tidligere kriger og samtidens gryende frykt for en ny storkrig. Tekstene hentet Vaughan Williams fra den katolske messen, tre dikt av Walt Whitman, en politisk tale og korte utdrag av Bibelen.

*Dona nobis pacem* er komponert for kor og stort orkester, med sopran- og barytonsolister. Frasen *Dona nobis pacem* går igjen gjennom hele verket.

## Et utvalg innspillinger
** EMI CDM 7 69820 2: London Philharmonic Orchestra, Sir Adrian Boult, Cond.; London Philharmonic Choir; Sheila Armstrong, soprano; John Carol Case, baritone. 
** Philips, SGL 5876 (original LP): Utah Symphony Orchestra; Maurice Abravanel, conductor
** Chandos CHAN 8590: Edith Wiens, Brian Raynor Cook; London Philharmonic Orchestra; London Philharmonic Choir; Bryden Thomson, conductor
** Naxos Catalogue No. 8.572424: Bach Choir, Bournemouth Symphony Orchestra, cond. David Hill (choral director); Christina Pier, Matthew Brook. Released Mar 29, 2010. c/w Sancta Civitas
Steinkjer Skiklubb

**Steinkjer Skiklubb** er en skiklubb i Steinkjer i Trøndelag. Klubben ble stiftet i som *Indtrøndelagens Skiforening* 22. desember 1885. Klubben skiftet navn til *Stenkjær Skiklubb* i 1892. Steinkjer Skiklubb arrangerte norgesmesterskapet på ski i 1949, 1979, 1987, 2001 , 2011 og 2026. Klubben var vertskap for et renn i verdenscupen i skiskyting i 1989.

## Kjente løpere
Otto Sverdrup og Kristian Kristiansen som deltok på Fridtjof Nansens skiferd over Grønland i 1888 ble begge utnevnt til æresmedlemmer av Steinkjer Skiklubb. Andre kjente medlemmer er Morten Brørs, Anders Bardal, Truls Ove Karlsen og Ole Marius Ingvaldsen.

## Litteratur
* 

## Referanser


## Eksterne lenker
* Klubbens hjemmesider
* Steinkjer Skiklubb i Steinkjerleksikonet
Goddard Henry Orpen

**Goddard Henry Orpen** (født 8. mai 1852, død 15. mai 1932) var en  irsk historiker. Han var utdannet ved Trinity College, Dublin.

Orpens viktigste verk var *Ireland under the Normans*, et verk i fire bind på totalt ca 1500 sider. Det ble først utgitt av Clarendon Press i perioden 1911-20, og så gitt ut på nytt i 1968. *Ireland under the Normans* skapte politisk kontrovers da det ble utgitt, siden Orpen fornærmet mange av sin landsmenn med den kontrasten han presenterte mellom Irlands «framskritt, sunnhet og relative orden» under Anglo-Normannisk styre, og «tilbakegang stagnasjon og relativt anarki» under «gjenoppblomstringen av keltisk tribalisme» i de to hundreårene etter 1333. En ny utgave i ett bind ble utgitt av Four Courts Press i 2005.

Orpen redigerte og oversatte også *[[The Song of Dermot and the Earl]]* i 1892.

## Referanser


## Eksterne lenker
* Orpens utgave av "Song of Dermot and the Earl" hos CELT
* *Ireland under the Normans*, tilgjengelig i PDF fra Internet Archive: vol. 1, vol. 2, vol. 3, vol. 4.
Never Too Late

«**Never Too Late**» er en dansepop-sang skrevet og produsert av Stock Aitken Waterman for Kylie Minogues andre album *[[Enjoy Yourself]]*.

## Informasjon
Kylie ville at albumets tittelspor skulle utgis som den tredje singelen, men høsten 1989 ble «Never Too Late» utgitt i stedet. Selv om den debuterte som nummer sytten grunn av den forsinkede utgivelsen av singel ble sangen en umiddelbar suksess, med fjerdeplass som høyeste plassering på UK Singles Chart. Sangen ble hennes åttende singel nådde topplisten på rad i Storbritannia.

Den B-side med tittelen «Kylie's Smiley Mix» var en kontinuerlig mix av hennes største hits fra albumet *[[Kylie (album)|Kylie]]* og 12" versjonen, og inkludert disse sangene i rekkefølge: «I'll Still Be Loving You», «It's No Secret», «Je Ne Sais Pas Pourquoi», «Turn It into Love», «I Should Be So Lucky» og «Got to Be Certain». Den 7" versjon inneholdt alle disse sporene bortsett fra «I'll Still Be Loving You» og «It's No Secret».

## Formater og sporliste

;CD-singel
#«Never Too Late» – 3:27
#«Never Too Late» (Extended Mix) – 6:11
#«Kylie's Smiley Mix» (Extended Mix) – 6:17

;7" singel
#«Never Too Late» – 3:27
#«Kylie's Smiley Mix» (7" version) – 3:59

;12" singel
#«Never Too Late» (Extended Mix) – 6:11
#«Kylie's Smiley Mix» (Extended Mx) – 6:17

;Australsk 7" singel
#«Never Too Late» – 3:27
#«Made in Heaven» (Heaven Scent Mix) – 4:43

;Australsk 12" singel
#«Never Too Late» (Extended Mix) – 6:11
#«Made in Heaven» (Heaven Scent Mix) – 4:43

## Eksterne lenker
* ''Never Too Late'' på Allmusic
Ben Mezrich

**Ben Mezrich** (født 7. februar 1969 i Boston i USA) er en amerikansk forfatter, kjent for sine sakprosabøker. 

Mezrich skrev seks romaner, før han gikk over til sakprosa og skrev *Bringing Down the House* (2003), en bok om seks studenter fra Massachusetts Institute of Technology som vant på blackjack i Las Vegas ved hjelp av korttelling. Boken ble filmatisert som *[[21 (film)|21]]* (2008).

I 2004 kom boken *Ugly Americans: The True Story of the Ivy League Cowboys Who Raided the Asian Markets for Millions*, om en amerikansk trader som drev med arbitrasje i Japan.

I 2005 utga han boken *Busting Vegas*, en oppfølger til *Bringing Down the House*, om en annen student som også er involvert i blackjackspill i Las Vegas.

I 2007 kom *Dubai Mercantile Exchange*, om hvordan børsen Dubai Mercantile Exchange ble dannet, med store fiktive elementer. 

I 2009 utga han *The Accidental Billionaires*, om Mark Zuckerberg og tilblivelsen av Facebook. Boken ble filmatisert av David Fincher som *[[The Social Network]]*. Aaron Sorkin skrev manuset basert på boken, en jobb han ble Oscar-nominert for.

## Referanser


## Eksterne lenker
* 
*
Put Yourself in My Place

«**Put Yourself In My Place**» er en sang av Kylie Minogue, utgitt som den andre singelen fra hennes album *[[Kylie Minogue (album)|Kylie Minogue]]*. Singelen ble utgitt den 14. november 1994 og ble skrevet og produsert av Jimmy Harry.

## Musikkvideo
Musikkvideoen ble en suksess. Den viser Minogue gjenskape den innledende sekvensen av Jane Fonda-filmen *[[Barbarella (film)|Barbarella]]*. I 1995 vant videoen prisen «Best Australian Video» på ARIA Music Awards.

Det er flere forskjellige versjoner av musikkvideoen, noen med annerledes og mer seksualiserte scener enn andre,  der Kylie Minogue viser mer hud. Noen har også ulike versjoner av selve sangen, for eksempel albumversjonen og radioversjoner.

## Formater og sporliste
;CD 1
#«Put Yourself in My Place» – 3:37
#«Put Yourself in My Place» (Dan's Quiet Storm Extended Mix) – 5:48
#«Put Yourself in My Place» (Dan's Quiet Storm Club Mix) – 7:03
#«Confide in Me» (Phillip Damien Mix) – 6:25

;CD 2
#«Put Yourself in My Place» (Radio Edit) – 4:11
#«Put Yourself in My Place» (Driza-Bone Mix) – 4:50
#«Put Yourself in My Place» (All-Stars Mix) – 4:54
#«Where Is the Feeling» (Morales Mix) – 9:55

## Eksterne lenker
* ''Put Yourself in My Place'' på Allmusic
Giovanni Paparoni

**Giovanni Paparoni** eller **John Paparo** (død ca. 1158 i Roma) var en italiensk kardinal. Han er kjent som pavelig legat til Irland og Skottland.

Han ble underdiakon under pave Innocens II (som han var i slekt med) omkring år 1138. Han ble kreert som kardinal (Kardinaldiakon) av pave Cølestin II 7. desember 1143., da tilknyttet kirken Sant'Adriano.

I 1151 fikk han tittelkirken San Lorenzo in Damaso, og samme år ble han utnevnt til pavelig legat til Irland. Han ledet som pavelig utsending Synoden i Kells i 1152, som fastsatte systemet med fire erkebispedømmer i Irland, Armagh, Cashel, Dublin og Tuam. Han argumenterte for en reduksjon av antallet bispedømmer i Irland, som nå var kommet opp i 39.

## Referanser


## Eksterne lenker
* Biografi på The Cardinals of the Holy Roman Church
Wilhelm Siering

**Wilhelm Siering** (født 28. mars 1875 i Berlin, død 1945) var en tysk fagforeningsmann og politiker (SPD).

Fra 1919 til 1921 var Richter medlem av den grunnlovsgivende prøyssiske Landsforsamling og var innvalgt i Preußischer Landtag frem til 1932.

Fra 7. november 1921 til 18. februar 1925 var han handelsminister (*Staatsminister für Handel und Gewerbe*) i ministerpresident Otto Brauns andre regjering i Fristaten Sachsen. Fra 1926 til 1932 var han *[[Landrat]]* i Landkreis Osthavelland.
Ernst Heilmann

**Ernst Heilmann** (født 13. april 1881 i Berlin, død 3. april 1940 i konsentrasjonsleiren Buchenwald) var en tysk jurist og politiker (SPD).

Under Weimarrepublikken ble Heilmann formann for SPDs parlamentariske gruppe i Preußischer Landtag høsten 1921. Der var hans evne til forhandlinger særdeles viktig i arbeidet med å få samarbeidet mellom SPD og Zentrum til å fungere, under storkoalisjonen i Fristaten Sachsen. Fra 1928 var han innvalgt i Riksdagen.

Noen måneder etter nazistenes maktovertagelse, ble Heilmann arrestert. Det påfølgende året tilbragte han i konsentrasjonsleirer, inntil han til slutt døde i Buchenwald.

## Referanser


## Eksterne lenker
* Klaus Malettke (1969), «Heilmann, Ernst», Neue Deutsche Biographie (NDB) (tysk språk), Berlin: Duncker & Humblot, pp. 260–261
* Ernst Heilmann i Katalog der deutschen Nationalbibliothek. Lesedato 3. februar 2016
Den blodige søndagen i Altona

**Den blodige søndagen i Altona** er benevnelsen på et sammenstøt mellom politi, kommunister og demonstranter fra Sturmabteilung i byen Altona/Elbe (innlemmet i Hamburg 1938) i den prøyssiske provinsen Schleswig-Holstein den 17. juli 1932. Hendelsen krevde 18 menneskeliv. 

Et nasjonalsosialistisk demonstrasjonstog ble arrangert gjennom et arbeiderstrøk. Det kom til skuddveksling mellom politi, demonstranter og innbyggere. Skytingen førte til 18 døde, for det meste beboere i strøket og tilfeldig forbipasserende.  Tragedien ble utnyttet av Franz von Papens riksregjering, som den 20. juli 1932 gjennomførte det såkalte *[[Preußenschlag]]*. Dette innebar opphevelse av regjeringen i Preussen, avskaffelsen av selvstyret til Fristaten Sachsen og var et viktig skritt i Adolf Hitlers etterfølgende maktovertagelse..

## Referanser
Karibisk Nederland

**Karibisk Nederland** viser til de tre nederlandske kommunene med spesiell status som ligger i Karibia: Bonaire, St. Eustatius og Saba. Territoriet er også kjent som **Bonaire, Sint Eustatius og Saba** eller **BES-øyene**. 

Bonaire (med øya Klein Bonaire) ligger øst for Aruba og Curaçao, nær Venezuelas kyst. Saint Eustatius og Saba ligger sør for Sint Maarten og nordvest for Saint Kitts og Nevis. De tre øyene fikk sin nåværende status da De nederlandske Antiller ble oppløst 10. oktober 2010. De har til sammen  innbyggere og at areal på 328&nbsp;km².

Karibisk Nederland er ikke et territorium eller en samlet enhet. Øyene har sine egne lokalforvaltninger, mens riksmyndighetenes forvaltning og offentlig tjenester for øyene er samlet i fellesorganet *Rijksdienst Caribisch Nederland*. Det utgis frimerker med betegnelsen * Caribisch Nederland*. 

Øyene gikk fra 1. januar 2011 over til å bruke amerikanske dollar.

## Fotnoter

## Eksterne lenker
*
Himmerland

**Himmerland** er en halvøy i det østlige Nordjylland i Danmark sør for Limfjorden og nord for Mariagerfjorden, delt mellom Mariagerfjord kommune, Vesthimmerlands kommune, Rebild kommune og Aalborg kommune og kjent for atomkrigbunkeren «Regan Vest», kjempevindmøllene i Østerild, saltgruven og saltkokeriet i Mariager, og dikteren Jeppe Aakjærs hjem, «Jenle» (jysk for «alene»). Nobelprisvinneren Johannes V. Jensen har beskrevet hjemtraktene sine i *Himmerlandshistorier.

Historisk sett svarer området til det gamle *'Himmersyssel*' og omfattet de tidligere [[herred]]ene Fleskum, Gislum, Hellum, Hindsted, Hornum, Rinds, Slet og Års herred. En person fra Himmerland kalles på moderne dansk «en himmerlænding». Tidligere «himmerlænder» og før det «himmerbo» (eldre nydansk: *Hemmelboe* bevart i [[dialekt]]formen: *himmelbo*).

Himmerland var trolig et maktsentrum i perioden 200-550 e.Kr. I Vårst, en [[landsby]] 19 km sørøst for [[Ålborg]], ble det i 2018 funnet spor etter en mektig fyrsteslekt med internasjonale forbindelser. Her lå et kulthus, og tre gravplasser der små biter av [[gull]] og romerske sølv[[mynt]]er var nedgravd, trolig som offer til gudene.
 
==Himmerlendingene som kimbrere==
Navnene Himmerland og Himmersyssel har vært tenkt å være avledet av folkenavnet [[kimbrer]].

I [[Klaudios Ptolemaios|Ptolemaios']] verk *Geographia* (fra 100-tallet) plasserte *kimbroi'' i Nørrejylland.

## Referanser


## Eksterne lenker
*
Jérémie Jacques Oberlin

**Jérémie Jacques Oberlin** (født 8. august 1735 Strasbourg, død 10. oktober 1806 i Strasbourg) var en filolog og arkeolog fra Alsace.

Han var bror av Jean Frédéric Oberlin. Mens han studerte teologi ved universitetet rettet han spesiell oppmerksomhet mot bibelsk arkeologi. I 1755 ble han knyttet til gymnasiet i hjembyen, ble bibliotekar ved universitetet i 1763, professor i retorikk i 1770 og i logikk og metafysikk i 1782. 

Oberlin publiserte flere manualer om arkeologi og oldtidsgeografi, og gjennomførte ofte ekskursjoner til forskjellige provinser av Frankrike for å undersøke antikvariske materiale og studere dialekter, resultatene av studiene finnes i *Essai sur le patois [[Lorrain language|Lorrain]]* (1775); *Dissertations sur les [[Minnesang|Minnesinger]]s* (1782–1789); og *Observations concernant le patois et les mœurs des gens de la campagne* (1791). He publiserte også flere verker av latinske forfattere.

## Referanser


## Kilder
*
Archil Mestvirishvili

**Archil Mestvirishvili** (født 16. september 1972) er en georgisk økonom, visesentralbanksjef i Georgias nasjonalbank. 

Mestvirishvili er utdannet innen matematikk og mekanikk ved Tbilisi State University, og har tatt kurs i anvendt sosialøkonomi og finansielle markeder ved Temple University i Philadelphia. I tillegg har han en Master of Arts i sosialøkonomi. 

Mestvirishvili begynte å jobbe i sentralbanken i 2002, som forsker, og han ledet i denne perioden avdelingen for makroøkonomisk forskning. Fra 2004 til 2005 jobbet han ikke i sentralbanken, men en periode i administrasjonen til Georgias president og en periode i Tbilisi rådhus, der han ledet avdelingen for økonomisk politikk. 

I 2005 returnerte han til sentralbanken, som leder for avdelingen for makroøkonomi og statistikk. Fra 26. november 2009 til 1. desember 2009 var han fungerende visesentralbanksjef, en stilling han overtok formelt i desember 2009.

## Referanser
Franz Grillparzer

**Franz Grillparzer** (1791–1872) var en østerriksk forfatter, først og fremst kjent som dramatiker, men han skrev også noveller og epigrammer.

## Liv og virke
Franz Grillparzer var sønn av advokat Wenzel E. J. Grillparzer (1760–1809) og Anna Franziska Sonnleithner (1767–1819), datter av Christoph Sonnleithner. 

Grillparzer studerte jus ved universitetet i Wien. Dette var en tid da etterdønningene etter josefinismen ikke hadde gitt seg. Etter avsluttet studium i 1811 var han først privatlærer, deretter offentlig tjenestemann og i 1813 gikk han inn i den østerrikske statsadministrasjonen som *Konzeptspraktikant*  ved det keiserlige *Hofkammer*  (tilsvarer finansdepartementet).  I 1821 søkte han uten hell stillingen som  *Skriptor*  («skriver») ved det keiserlige privatbibliotek. Han ble overført til finansdepartementet i 1821, og i 1832 ble han ''Archivdirektor''  ved det keiserlige Hofkammer. Denne stillingen hadde han til han gikk av med pensjon i 1856.

Grillparzers litterære motiver var gjerne klassiske eller nasjonalhistoriske, et mye brukt tema i dramaene er spenningen mellom menneskets indre og ytre liv. Verkene hans er blitt brukt for å styrke nasjonalfølelsen i Østerrike, særlig etter 1945, og han betegnes ofte som «Østerrikes nasjonalskald».

## Referanser


## Kilder
* 
* 
* 
* 

## Litteratur
* Constantin von Wurzbach: *[http://www.literature.at/viewer.alo?objid=11809&viewmode=fullscreen&scale=5&page=340 Grillparzer, Franz]* i *[[Biographisches Lexikon des Kaiserthums Oesterreich]]*, 5. bind, s. 338&nbsp;ff., Wien 1859
* Heinz Politzer: *Franz Grillparzer oder das abgründige Biedermeier.* Zsolnay, Wien u.&nbsp;a. 1990, ISBN 3-552-04237-7.

## Eksterne lenker
* 
* 
* 
* 
* 
* 
* 
*
Vinnernes konkurranse låt (The popstjerners!)

**«Vinnernes konkurranse låt (The popstjerners!)»** er en sang med den norske humortrioen Prima Vera med overdubbinger av bergenseren Björn Dahl, som opprinnelig ble utgitt 15. januar 1981 på samlealbumet *[[Best of Ebba]]*.

På *[[Salmer og sanger vi gjerne hiver]]*, hadde Prima Vera med «Konkurranse-låt» hvis tittel ikke var tilfeldig. Platekjøperne ble oppfordret til å skrive et vers, spille det inn og sende innspillingen til Prima Vera.

Bergenseren Björn Dahl tok oppfordringen og sendte avgårde innspilling (samt et brev til trioen som ble gjengitt på albumomslaget).

I bakgrunnen går Prima Veras innspilling dobbelt så fort som opprinnelig og lydkvaliteten er redusert i forhold til originalen. Mens første vers pågår, er det latter som preger overdubbingene. I andre vers synger Björn Dahl med både mann- og dame-stemme. Det hele handler om at tekstens dame/mann er ute og går seg en tur mens en merkelig lyd inntreffer.

«Vinnernes konkurranse låt (The popstjerners!)» ble også gitt ut september 2000 på *[[Rest of the best vol 2,5]]*.

## Referanser
Konkurranse-låt

**«Konkurranse-låt»** er en sang med den norske humortrioen Prima Vera, opprinnelig utgitt 3. desember 1979 som avslutningslåt på musikkalbumet *[[Salmer og sanger vi gjerne hiver]]*. Sangen er innspilt 27.-30. august samme år i Roger Arnhoff Studio i Oslo.

Jahn Teigen synger og spiller akustisk gitar. Det eneste han synger er «da-da-da-da-da-da-da» i et vers før han sier «og så dere det samme». Neste vers er det bare gitaren som høres, slik at lytteren selv kan gjenta melodi-linjen fra første vers; en slags karaoke.

Sangens tittel var ikke tilfeldig. På albumomslaget ble platekjøperen oppfordret til å skrive en tekst til dette andre verset. Deretter skulle lytteren bruke Prima Veras innspilling som basis og spille inn en versjon med denne teksten og sende den til en adresse som var oppgitt på albumomslaget. Deretter ville Prima Vera velge ut en vinner.

Resultatet av konkurransen havnet på samlealbumet *[[Best of Ebba]]*. – se «Vinnernes konkurranse låt (The popstjerners!)».

«Konkurranse-låt» ble også gitt ut september 2000 på samlealbumet *[[Rest of the best vol 2,5]]*

## Referanser
Eikekveldvikler

**Eikekveldvikler**  (*Zeiraphera isertana*) er en sommerfugl i gruppen av viklere (Tortricidae). 

## Utseende
En middelsstor (vingespenn 13-18 millimeter), grå- eller brunspraglete vikler. Denne arten er svært variabel i fargetegningene. Forvingens bakkant har ofte lysere flekker.

## Levevis
Larvene utvikler seg på blader av eik (*Quercus* spp.). De voksne viklerne flyr i juli-august.

## Utbredelse
Arten er utbredt i Europa, unntatt de nordligste delene. I Norge følger den eikas utbredelse i Sør-Norge langs kysten til Hordaland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Zeiraphera]]* Treitschke, 1829
******** **eikekveldvikler**, *Zeiraphera isertana* (Fabricius, 1794)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider. 
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/z/zeiraphera_isertana.html
* *Zeiraphera isertana* på UK Moths: https://web.archive.org/web/20111017110229/http://ukmoths.org.uk/show.php?bf=1165
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364482

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Grå engvikler

**Grå engvikler**  (*Pelochrista caecimaculana*) er en sommerfugl i gruppen av viklere (Tortricidae). 

## Utseende
En middelsstor (vingespenn 14-20 millimeter), brun vikler med litt tilspissede forvinger. Ved forvingens bakhjørne er det en lys flekk. Langs framkanten nær spissen er det noen korte, lyse skråstreker.

## Levevis
Larven utvikler seg på røttene av vanlig knoppurt (*Centaurea jacea*) og svartknoppurt (*Centaurea nigra*) på tørre enger, særlig på kalkrik grunn ved kysten.

## Utbredelse
Arten er utbredt i Nord-Afrika, i Europa bortsett fra lengst i nord, og i det nordlige Asia.
I Norge er den bare kjent fra noen øyer i Oslofjorden (Oslo, Akershus og Vestfold). Den er vurdert som Sterkt truet (EN) på Norsk rødliste for arter fra 2010.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Pelochrista]]* Lederer, 1859
******** **grå engvikler**, *Pelochrista caecimaculana* (Hübner, 1799)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pelochrista_caecimaculana.html
* *Pelochrista caecimaculana* på UK Moths: https://web.archive.org/web/20120514112904/http://ukmoths.org.uk/show.php?bf=1188
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364441

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Ole Jonsen Hindrum

**Ole Jonsen Hindrum ** var en byggmester fra Hindrem i Leksvik kommune Trøndelag; han var virksom som kirkebygger på andre halvdel av 1600-tallet og oppførte eller deltok dermed i oppføringen av en rekke kirkebygg i Trøndelag, flere av dem var y-formet. Han var også involvert i reparasjoner i spiret på Nidarosdomen i 1686, 1687 og 1690.

Andre samtidige kirkebyggere fra Hindrem var Nils Olsen og Elling Jonsen som dokumentert av Gerhard Schøning på rundreiser i Trøndelag på rund 1770-1780.

## Kirker oppført av Hindrum
* 1649: Oppdal kirke
* 1651: Meldal kirke, brant ned 1981, bygget opp igjen som kopi 1988.
* 1653: Hindrum kirke, revet 1895
* 1654: Vuku kirke
* 1667: Leksvik kirke
* 1669: Rennebu kirke, Y-formet
* 1670: Horg kirke, Y-formet, revet 1894
* 1673: Leinstrand kirke
* 1696: Tydal kirke, opprinnelig Y-formet, betydelig restaurering og ombygging på 1840-tallet.
## Referanser
James Braid (1795–1860)

**James Braid** (1795–1860) var en skotsk kirurg som spesialiserte seg på øyet og dets muskuløse forhold. Braid var også en innflytelsesrik pioner innen hypnose og hypnoterapi.

James Braid giftet seg med Margaret Mason 17. november 1813. De fikk to barn sammen, James (født i 1822), som ble allmennpraktiker, og en datter. Han ble også utdannet ved Royal College of Surgeons of Edinburgh i 1815.

Selv om Braid var den første til å bruke begreper som hypnose og hypnotisør på engelsk, så er det beslektede franske ordet *hypnotique*, bevisst blitt brukt av den franske magnetisten Etienne Félix d'Henin de Cuvillers (1755–1841) allerede i 1820. Men Braid var den første personen til å bruke «hypnose» i moderne forstand, og som viste til den psyko-fysiologiske teorien om hypnose i stedet for diverse okkulte teorier som ofte ble brukt av fremtredende magnetister. Bare tre dager før hans død sendte han et (nå tapt) manuskript, skrevet på engelsk, om emnet hypnose, til den franske kirurgen Étienne Eugène Azam. 

## Referanser


## Kilder
* Yeates, L.B., ''James Braid: Surgeon, Gentleman Scientist, and Hypnotist'', Ph.D. Dissertation, School of History and Philosophy of Science, Faculty of Arts & Social Sciences, University of New South Wales, January 2013.
Landkreditt

**Landkreditt SA** (stiftet 24. september 1915) er et finanskonsern rettet mot landbruket og er et samvirkeforetak av låntakere. Man blir medlem i Landkreditt ved å ha landbrukslån, gårdskreditt, generasjonsskiftelån eller driftskreditt i datterselskapet Landkreditt Bank AS. Selskapet har nesten  medlemmer.

Landkreditt betaler ikke ut utbytte, men midlene tilbakeføres til kundene via prissetting på produkter og tjenester.

Konsernet består av datterselskapene Landkreditt Bank, Landkreditt Forvaltning, Landkreditt Forsikring og Landkreditt Boligkreditt.

Landkreditt ble opprinnelig stiftet som en kredittforening, men etter en lovendring i 2007 ble foreningen i 2008 omorganisert til morselskap i finanskonsern i samsvar med holdingmodellen.

Konsernet ledes av konsernsjef Ole Laurits Lønnum, og Hans Edvard Torp er styreleder.

## Landkreditt Bank

Landkreditt Bank er en selvbetjeningsbank med fokus på landbrukssektoren.

## Landkreditt Forsikring
Landkreditt Forsikring ble etablert i 2001 under navnet «Landbruksforsikring». Selskapet ble dannet av flere virksomheter innen Landbrukssamvirket. De første årene var personforsikring til eierbedriftene selskapets primære forretningsområde. Idag er selskapet spesialistert på forsikringer for landbruket. I tillegg tilbys skadeforsikring til privatpersoner og utvalgte bedrifter.

Landkreditt Forsikring er eid av hovedaksjonæren Landkreditt, samt Skogbrand og Gartnerhallen.

Selskapet ledes av Ane Wiig Syvertsen.

## Landkreditt Forvaltning

Landkreditt Forvaltning er et forvaltningsselskap for verdipapirfond med hovedbase i Oslo. Selskapet forvalter fem verdipapirfond, hvorav tre aksjefond og to rentefond.

Fondet Landkreditt Utbytte A ble kåret til årets beste norske aksjefond av selskapet Morningstar i 2019.

Selskapet ledes av .

## Landkreditt Boligkreditt
Landkreditt Boligkreditt ble stiftet 20. oktober 2010 . Virksomheten er i hovedsak finansiert gjennom utstedelse av obligasjoner med fortrinnsrett, med sikkerhet i sikrede boliglån.

Selskapet ledes av . 

## Landkreditt Finans
Landkreditt Finans byttet den 2. juli 2018 eier da det ble solgt ut til BNP Paribas Leasing Solutions i Paris. Landkreditt Finans var frem til da et datterselskap i Landkreditt med leasing som hovedprodukt. Selskapet ble opprettet i juni 2008 under ledelse av  og var eid i fellesskap med Felleskjøpet Agri. Hovedkontoret var lokalisert i Ålesund, og hadde salgskontorer i Bergen, Gjøvik, Oslo, Stavanger og Trondheim. Selskapet ble solgt ut av Landkreditt for å frigi kapital til oppkjøpet av Landbruksforsikring.

## Referanser


## Eksterne lenker
*
Landkreditt Bank

**Landkreditt Bank** er en selvbetjeningsbank hvor kundekontakten i hovedsak skjer via internett. Banken ble stiftet 26. november 1998, men åpnet først 2. september 2002. Virksomheten er rettet mot privatmarkedet og næringslivsmarkedet. Hovedtyngden av næringskundene befinner seg innen landbrukssektoren.

Banken har idag rundt  kunder, og har utenom landbruksmarkedet markert seg som en leverandør av boliglån for privatmarkedet.

Virksomheten er medlem av interesseorganisasjonen Norsk Landbrukssamvirke.

Banken ledes av konsernsjef Ole Laurits Lønnum.
Arkeologiåret 1693

**Arkeologiåret 1693** er en oversikt over blant annet utgravninger, fødte og avdøde personer med tilknytning til arkeologi i 1693.

## Funn
* Alfred Jewel oppdages i North Petherton i Somerset, England.

## Andre hendelser
*John Aubrey fullfører sitt manuskript: *Monumenta Britannica, or, A miscellanie of British antiquities*.

## Dødsfall
*12. juli – Johan Hadorph, svensk fortidsforsker (runeforsker), assessor i Antikvitetskollegium fra 1667 og riksantikvar fra 1679 (født 1630)
*10. oktober – Charles Patin, fransk lege og numismatiker (født 1633)


Fil:Johan_Hadorph-1849.jpg|Johan Hadorph(1630–1893)


## Referanser
Teater Innlandet

**Teater Innlandet** er et institusjonsteater med hovedsete på Hamar og med Innlandet som sitt primære virkeområde. Teateret eies av Innlandet fylkeskommune. Institusjonsteateret ble etablert den 1. april 2010, og fikk fra samme dato overdratt virksomheten til forgjengeren Hedmark Teater. Fra høsten 2010 var Teater Innlandet i ordinær drift. 

Teateret tilbyr publikum i Innlandet både teater- og danseproduksjoner. Noe er egenproduksjoner, andre forestillinger blir til gjennom et samarbeid med andre teaterkompanier. Blant egenproduksjonene har teatret også hatt figurteater på programmet.

Dessuten formidler Teater Innlandet gjestespill fra andre ensembler og enkeltstående scenekunstutøvere. Primært skal Teater Innlandet være et turnéteater, men enkelte produksjoner settes kun opp på teaterets faste scene på Hamar.

## Teatersjef
Fra 1. januar 2011 er Janne Langaas sjef for Teater Innlandet.

## Referanser


## Eksterne lenker
* Teaterets nettsider
Darrell A. Amyx

**Darrell Arlynn Amyx** (født 2. april 1911 Exeter i California, død 10. januar 1997 i Kensington i California) var en amerikansk klassisk arkeolog. Etter studier ved Stanford University tok han doktorgraden ved Berkeley i 1947. Han underviste ved Berkeley fra 1946 inntil han pensjonerte seg i 1978. Hans hovedfelt var studier av greske vaser fra Korint. Amyx viste stor respekt for og bygget videre på pionerarbeidet til John Beazley. Han benyttet stilanalyse på arbeider fra korintiske malere hvis verk tidligere verken var navngitt eller studert og fant på den måten fram til kunsthåndverkere som ellers ville forblitt glemt.
 
## Publiserte verk
* *An Amphora with A Price Inscription in the Hearst Collection at San Simeon*. Berkeley 1941
* *Echoes from Olympus: Reflections of Divinity into Small Scale Classical art*. Berkeley 1974 (med Barbara A. Forbes (red.))
* *Archaic Corinthian Pottery and the Anaploga Well*. Princeton, NJ 1975, ISBN 0-87661-072-6 (med Patricia Lawrence)
* *Corinthian Vase Painting of the Archaic Period*. 3 bind. Berkeley 1988, ISBN 0-520-03166-0
* *Studies in Archaic Corinthian Vase Painting*. Princeton, NJ 1996, ISBN 0-87661-528-0 (med Patricia Lawrence)

## Sekundær litteratur
* Mario A. Del Chiaro (red.): *Corinthiaca. Studies in honor of Darrell A. Amyx*, Columbia, Missouri 1986, ISBN 0-8262-0617-4 (med bibliografi)
* Evelyn E. Bell, Barbara A. Forbes: "Darrell Arlynn Amyx, 1911-1997". In American Journal of Archaeology 102 (1998) S. 179-180
* Evelyn E. Bell, Barbara A. Forbes: "Darrell A. Amyx". In Gnomon 70 (1998) S. 575-576

## Referanser


## Eksterne lenker
* Oppslagsverk over kunsthistorikere 
* Nachruf University of California Berkeley
Jon Hamm

**Jonathan Daniel Hamm** (født 1971) er en amerikansk skuespiller som først og fremst har arbeidet i TV. Gjennom store deler av 1990-årene bodde Hamm i Los Angeles og fikk bare små roller i en lang rekke TV-serier, inkludert *[[Providence (TV-serie)|Providence]]*, *[[The Division]]*, *[[What About Brian]]* og *[[Related]]*.
I 2000 fikk han sin første rolle i en spillefilm i *[[Space Cowboys]]* regissert av Clint Eastwood. Året etter hadde han en birolle i komedien *[[Kissing Jessica Stein]]*. I 2002 spilte han i filmen We Were Soldiers.

Hamm fikk sitt gjennombrudd i rollen som Don Draper, kreativ direktør i det fiktive reklamebyrået Sterling Cooper i TV-suksessen *[[Mad Men]]*. Serien hadde premiere i USA i juli 2007. Hamms innsats er belønnet med en Golden Globe for beste skuespiller i en dramaserie i 2008. Ved siden av rollen i Mad Men, spilte Hamm i filmen *[[The Day the Earth Stood Still (2008)|The Day the Earth Stood Still]]* som hadde premiere i 2008. Han fikk sin første hovedrolle i thrilleren *[[Stolen (film)|Stolen]]* i 2010. Hamm hadde dessuten en birolle i kriminalfilmen *[[The Town (2010 film)|The Town]]* i 2010, og i filmen Howl. I 2016 spilte han i filmen Keeping Up with the Joneses og i 2019 fikk han en rolle i Lucy in the Sky. I 2020 spilte han i filmen Wild Mountain Thyme og i *[[Top Gun: Maverick]]* i 2022.

## Referanser


## Eksterne lenker
*
Stripeengvikler

**Stripeengvikler**  (*Pelochrista infidana*) er en sommerfugl i gruppen av viklere (Tortricidae). 

## Utseende
En middelsstor til stor (vingespenn 15-26 millimeter), brunlig vikler. Forvingen er litt tilspisset, gulaktig eller rødlig brun med hvite lengdestreker og to mørkere brune tverrbånd. De hvite strekene er karakteristisk for denne arten.

## Levevis
Larvene utvikler seg i et spinn på røttene av markmalurt (*Artemisia campestris*).

## Utbredelse
Den er utbredt i Europa, bortsett fra de vestligste, nordligste og sørøstlige delene, og finnes også i det nordlige Asia. I Norge er den kjent fra Råde og Hvaler i Østfold og fra Tjøme i Vestfold. Den er vurdert som Sterkt truet (EN) på Norsk rødliste for arter fra 2010.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Pelochrista]]* Lederer, 1859
******** **stripeengvikler**, *Pelochrista infidana* (Hübner, 1824)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pelochrista_infidana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364448

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Charles Portis

**Charles Portis** (1933–2020) var en amerikansk forfatter. Portis er mest kjent for romanen *Norwood* (1966) og den klassiske westernromanen *True Grit – et ekte mannfolk* (1968), som begge har blitt filmatisert. 

## Liv og virke
### Bakgrunn
Charles Portis' foreldre var Samuel Palmer og Morgan Smith Portis. Han vokste opp i forskjellige byer sør i Arkansas. Under Koreakrigen vervet han seg til United States Marine Corps og steg i gradene til sersjant. Etter å ha sluttet i korpset i 1955, begynte han på University of Arkansas i Fayetteville, der han tok en grad i journalistikk som han fullførte i 1958.

### Journalist, forfatter
Etter universitetet skrev han i flere lokalaviser, blant annet fire år i Arkansas Gazette. Portis flyttet til New York City og begynte i New York Herald Tribune der han etter hvert ble byråsjefen deres i London før han sluttet i 1964 og flyttet tilbake Arkansas for å blir forfatter.

Debutromanen hans var *Norwood* (1966), om en mann som frakter to biler fra Arkansas til New York. Romanen er en reiseskildring med morsomme observasjoner om landet han reiser gjennom. Historien ble først publisert som følgehistorie i The Saturday Evening Post, og senere filmatisert som *[[Norwood (film)|Norwood]]* (1970).

Oppfølgerromanen var *True Grit – et ekte mannfolk* (1968), som også gikk i Saturday Evening Post før den kom i bokform, er en westernroman som både er satirisk mot westernsjangeren, men også skrevet i en realistisk tone. Historien fortelles av hovedpersonen Mattie Ross, en viljesterk og bibelsiterende 14 åring, som forteller om hvordan hun leide en US Marshall til å hjelpe seg til å finne sin fars morder. 

Romanen ble først filmatisert i 1969 som *[[Jente med mannsmot]]*, som ga John Wayne en Oscar for beste mannlige hovedrolle. I 2010 ble romanen filmet av Joel og Ethan Coen som *[[True Grit - et ekte mannfolk]]*, en film som ble nominert til ti Oscar-priser.

Portis skrev tre senere romaner: *The Dog of the South* (1979), *Masters of Atlantis* (1985) og *Gringos* (1991). I tillegg publiserte han flere noveller og artikler i forskjellige aviser.

## Romaner
* *Norwood* (1966)
* *True Grit – et ekte mannfolk* (1968)
* *The Dog of the South* (1979)
* *Masters of Atlantis* (1985)
* *Gringos* (1991)

## Referanser


## Eksterne lenker
*
Daniel Woodrell

**Daniel Woodrell** (1953–2025) var en amerikansk forfatter, som ofte skriver kriminallitteratur. De fleste av romanene hans foregår i Ozark i Missouri, og han har beskrevet romanene sine med frasen «country noir».

To av Woodrells romaner har blitt filmatisert. *Woe to Live On* (1987) ble filmatisert som *[[Ride with the Devil]]* i 1999 av Ang Lee, og *Winter's Bone* (2006) ble filmatisert i 2010, og ble nominert til fire Oscar-priser.

## Romaner
* *Under the Bright Lights* (1986)
* *Woe to Live On* (1987)
* *Muscle for the Wing* (1988)
* *The Ones You Do* (1992)
* *Give Us a Kiss: A Country Noir* (1996)
* *Tomato Red* (1998)
* *The Death of Sweet Mister* (2001), norsk tittel *Exit lillegutt* (2005), oversatt av John Erik Bøe Lindgren.
* *Winter's Bone* (2006)

## Referanser


## Eksterne lenker
*
Norgesmesterskapet på ski 2011

**[[Norgesmesterskapet på ski]] 2011** var norgesmesterskap i de nordiske grenene skihopping, langrenn og kombinert. Norgesmesterskapet på ski 2011 ble arrangert i flere separate arrangementer. Del 1 med de fleste langrennsøvelser og kombinert ble arrangert på Steinkjer og i Sprova 27. til 30. januar 2011. Del 2  med 30&nbsp;km kvinner og 50&nbsp;km menn samt lagsprint ble arrangert på Storelva skistadion i Tromsø 25. og 26. mars. Skihopp for kvinner ble arrangert allerede 20. november 2010 i Vikersund. NM i hopp stor bakke for menn ble arrangert i Holmenkollbakken 8. februar 2011. Hopp normalbakke og laghopp ble arrangert i Steinfjellbakken i Sprova 26. og 27. mars.  Arrangører var Steinkjer Skiklubb, Sprova Idrettslag, Kollenhopp og Kvaløysletta Skilag.

## Skihopping
### Kvinner

#### Storbakke (HS 117)




**Dato:** 20. november 2010
**Tid:** 16:00
**Sted:** Vikersund 

#### Normalbakke (HS 100)
(Kun én omgang ble gjennomført)



**Dato:** 26. mars
**Tid:** 13:30
**Sted:** Sprova

### Menn
#### Storbakke (HS 134)




**Dato:** 8. februar
**Tid:** 18:30
**Sted:** Holmenkollen 

#### Normalbakke (HS 100)
(Kun én omgang ble gjennomført)



**Dato:** 26. mars
**Tid:** 13:30
**Sted:** Sprova

#### Lagkonkurranse
Hopping i normalbakke HS 100



**Dato:** 27. mars
**Tid:** 10:00
**Sted:** Sprova

## Langrenn

### Kvinner
#### 10 km klassisk




**Dato:** 27. januar
**Tid:** 10:45
**Sted:** Steinkjer 

#### Sprint fristil




**Dato:** 28. januar
**Tid:** 12:30
**Sted:** Steinkjer 

#### 15 km skiathlon




**Dato:** 29. januar
**Tid:** 11:00
**Sted:** Steinkjer 

#### 3 x 5 km stafett




**Dato:** 30. januar
**Tid:**  11:00
**Sted:** Steinkjer 

#### Lagsprint klassisk




**Dato:** 25. mars
**Tid:**  10:30
**Sted:** Tromsø 

#### 30 km fristil




**Dato:** 26. mars
**Tid:** 11:30
**Sted:** Tromsø 

### Menn

#### 15 km klassisk




**Dato:** 27. januar
**Tid:** 12:30
**Sted:** Steinkjer 

#### Sprint fristil




**Dato:** 28. januar
**Tid:** 12:30
**Sted:** Steinkjer 

#### 30 km skiathlon




**Dato:** 29. januar
**Tid:** 13:15
**Sted:** Steinkjer 

#### 3 x 10 km stafett



**Dato:** 30. januar
**Tid:** 12:15
**Sted:** Steinkjer 

#### Lagsprint klassisk




**Dato:** 25. mars
**Tid:** 11:30
**Sted:** Tromsø 

#### 50 km fristil




**Dato:** 26. mars
**Tid:** 09:00
**Sted:** Tromsø 

## Kombinert

### Menn

#### Normal bakke + 10 km langrenn




**Dato skihopp:** 28. januar
**Dato langrenn:** 29. januar
**Sted:** Steinkjer 

#### Lagsprint



**Dato skihopp:** 28. januar
**Dato langrenn:** 30. januar
**Sted:** Steinkjer 

## Eksterne lenker
* Arrangørens hjemmeside
Dylleengvikler

**Dylleengvikler**  (*Eucosma obumbratana*) er en sommerfugl i gruppen av viklere (Tortricidae).

## Utseende
En middelsstor (vingespenn 15-19 millimeter) vikler med forholdsvis smale vinger. Forvingen er gulbrun, vanligvis lysere i den bakre delen. Ved ytterkanten er det et par korte, svarte lengdestreker og i spissen en liten, trekantet, hvit flekk. Bakvingen er gråbrun.

## Levevis
Larven utvikler seg på blomsterhodene av åkerdylle (*Sonchus arvensis*) og andre storvokste kurvplanter.
De voksne viklerne flyr fra skumringen og utover natten i juli-august, og kommer gjerne til lys. Denne arten finnes helst i og ved dyrket mark da næringsplantene er vanlige åkerugras.

## Utbredelse
Arten er utbredt over så godt som hele Europa, og i det nordlige Asia.
I Norge finnes den langs kysten av Øst- og Sørlandet vestover til Rogaland.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Eucosma]]* Hübner, 1823
******** **dylleengvikler**, *Eucosma obumbratana* (Lienig & Zeller, 1846)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eucosma_obumbratana.html
* *Eucosma obumbratana* på UK Moths: https://web.archive.org/web/20111016190100/http://ukmoths.org.uk/show.php?bf=1202
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364365

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Otar Nadaraia

**Otar Nadaraia** (født 10. juli 1977) er en georgisk økonom, som er visesentralbanksjef for Georgias nasjonalbank.

Han har en mastergrad i sosialøkomi fra Tbilisi State University, deretter tok han *post-graduate* studier innen sosial-økonomiske og regionale problemer ved Scientific-Research Institute. Han har senere tatt en mastergrad i sosialøkonomi ved Williams College i Massachusetts, og en doktorgrad i *Economic Sciences*. 

Nadaraia har jobbet i Georgias nasjonalbank siden 2003, med unntak av perioden juni 2008 til desember 2009, da han jobbet for det georgiske finanstilsynet (*Financial Supervision Agency*). Han har hatt ledende stillinger i flere avdelinger; avdelingen for pengepolitikk, avdelingen for tilsyn og avdelingen for finanstilsyn. Siden desember 2009 har han vært visesentralbanksjef.
«Gorch Fock» (1933)

**«Gorch Fock»** (**«Gorch Fock» (I)** eller **«Gorche Fock» (1933)**) er et barkrigget skoleskip. Hun er oppkalt etter den tyske forfatteren Gorch Fock. En periode seilte hun under navnet SSS «Tovarishch» (Towarischtsch). I dag ligger hun som museumsskip i Stralsund i Tyskland. Hun har stor likskap med «Gorch Fock» (1958) som ble bygget som skoleskip for Deutsche Marine i 1958.

## Søsterskip
* «Eagle», 1936–1946 Tidligere «Horst Wessel», skoleskip for Coast Guard i USA
* «Sagres», 1938–1948 Tidligere «Albert Leo Schlageter», portugisisk skoleskip
* «Mircea», rumensk skoleskip siden 1938
* «Herbert Norkus»,  senket som holk i Skagerrak i 1947.
* «Gorch Fock» (1958), skoleskip i Deutsche Marine siden 1958

## Referanser


## Eksterne lenker
* 
* 
* SSS Gorch Fock 1 nettside
* Schwestern  (bei esys.org)
Agalloch

**Agalloch** var et atmosfærisk progressiv/folk metal-band fra Oregon i USA. Bandet ble startet i 1995, og gav ut debutalbumet *Pale Folklore* i 1999. Siden har Agalloch gitt ut tre studioalbum til, hvor det seneste, *Marrow of the Spirit*, kom i 2010. Ulver, Katatonia og The 3rd and the Mortal har ifølge bassist Jason William Walton vært inspirasjon.

## Siste album ''The Serpent & the Sphere'', single og splitt (2013–2016)
Agaloch kunngjorde 13. oktober 2013 arbeid med nytt album.

Agaloch kunngjorde 31. januar 2014 at albumet *The Serpent & the Sphere* skulle slippes på Profound Lore 13. mai.

*The Serpent & the Sphere* ble sluppet i USA 13. mai, i Tyskland 16. mai, og i resten av Europa 19. mai. Albumet gjester Nathanaël Larochette på akustisk gitar.

Agalloch, sammen med Nathanaël Larochette, slapp også sporet «Alpha Serpentis (Unukalhai)» som en 7" vinylsingel (350 kopier) på Licht von Dämmerung Arthouse 16. mai.

### Splitt
13. mai 2016 kunngjorde Agalloch på Facebook at bandet var oppløst.

## Medlemmer
* John Haughm – vokal, gitar (og trommer 1996–2004)
* Don Anderson – gitar, piano, ekstravokal
* Jason William Walton – bass
* Aesop Dekker – trommer (2007–)

### Tidligere medlemmer
* Chris Greene – trommer (2004–2007)
* Shane Breyer – keyboard

## Diskografi

### Studioalbum
* *Pale Folklore* (1999)
* *The Mantle* (2002)
* *Ashes Against the Grain* (2006)
* *Marrow of the Spirit* (2010)
* *The Serpent & the Sphere* (2014)

### EP-er
* *Of Stone, Wind and Pillor* (2001)
* *Tomorrow will Never Come* (2003)
* *The Grey* (2004)
* *The White* (2008)

### Annet
* *The Demonstration Archive: 1996–1998* (samlealbum, 2008)
* *The Silence of Forgotten Landscapes* (DVD, 2009)
* *The Compendium Archive* (samlealbum, 2010)
* *The Wooden Box* (samleboks, 2010)

## Referanser




## Eksterne lenker
* 
*
Mathias Stinnes

**Mathias Stinnes** (født 4. mars 1790 i Mülheim an der Ruhr, død 16. april 1845 i Mülheim an der Ruhr) var en tysk forretningsmann som grunnla en bedrift for skipsfart og kullhandel i Mülheim an der Ruhr. Han la gjennom sitt arbeid grunnsteinen for det som senere ble  Stinnes AG.

## Referanser
Vuelta a Mallorca

**Vuelta a Mallora**, eller **Mallorca Challenge**, er en samling av fem UCI-ritt i distriktet Mallorca som foregår i februar. Rittene er Trofeo Palma de Mallorca, Trofeo Cala Millor, Trofeo Inca, Trophée Deià, Trofeo Magaluf. Samlingen av rittene har pågått siden 1992. Hvert år blir det kåret en sammenlagtvinner av de fem endagsrittene.

## Vinnere

## Eksterne lenker
*
Wallace Foster Bennett

**Wallace Foster Bennett** (født 13. november 1898 i Salt Lake City, død 19. desember 1993 i Salt Lake City) var en amerikansk republikansk politiker som representerte delstaten Utah i USAs senat fra 1951 til 1993. Bennett var mormoner, og kommer fra en familie som lenge har vært sentrale i mormonerkirken.

Han er far til Robert Foster Bennett, som var senator fra Utah fra 1993 til 2011.

## Bibliografi
* *Faith and Freedom: The Pillars of American Democracy*, New York: Scribner, 1950.
* *Why I Am A Mormon*, New York: T. Nelson, 1958.

## Referanser


## Eksterne lenker
* 
*